8. maijs

**8. maijs** ir gada 128. diena pēc Gregora kalendāra (129. garajā gadā). Līdz gada beigām ir atlikušas 237 dienas.

## Vārda dienas
Staņislava, Staņislavs, Stefānija

## Notikumi
* 1821. gads — Grieķu neatkarības karš: grieķi sakāva turkus Gravijā.
* 1860. gads — sākās Kolumbijas Pilsoņu karš.
* 1886. gads — ASV farmaceits Džons Stits Pembertons izgudroja dzērienu *[[Coca-Cola]]*.
* 1933. gads — Mohandāss Karamčands Gandijs uzsāka 21 dienas badastreiku, protestējot pret britu valdīšanu Indijā.
* 1945. gads — Otrais pasaules karš: beidzās karadarbība Eiropā, Vācijai pieņemot bezierunu kapitulāciju.
* 1956. gads — lauzta Indonēzijas un Nīderlandes konstitucionālā savienība.
* 1990. gads — Tallinā pasludināta Igaunijas Republikas neatkarības atjaunošana.
* 2021. gads — Afganistānas galvaspilsētā Kabulā pie skolas tika uzspridzināta automašīna, nogalinot 85 un ievainojot vairāk nekā 165 cilvēkus, tostarp skolēnus.

### Izklaidē un kultūrā
* 1912. gads — dibināts uzņēmums *[[Paramount Pictures]]*.
* 2019. gads — filmas "Aladins" pirmizrāde.

## Dzimuši
* 1744. gads (j.s., pēc v.s. ) — Nikolajs Novikovs (*Николай Иванович Новиков*), krievu rakstnieks, filantrops (miris 1818. gadā)
* 1828. gads — Anrī Dināns (*Jean Henri Dunant*), Šveices uzņēmējs un sabiedriskais darbinieks (miris 1910. gadā)
* 1882. gads — Kārlis Ozols, Latvijas diplomāts, publicists (miris 1941. gadā)
* 1884. gads — Harijs Trumens (*Harry S. Truman*), 33. ASV prezidents (miris 1972. gadā)
* 1892. gads — Staņislavs Sosabovskis (*Stanisław Sosabowski*), poļu ģenerālis (miris 1967. gadā)
* 1899. gads — Frīdrihs Hajeks (*Friedrich Hayek*), Austrijas ekonomists (miris 1992. gadā)
* 1903. gads — Fernandels (*Fernandel*), franču aktieris, komiķis (miris 1971. gadā)
* 1907. gads — Stasis Jasjunsks (*Stasys Jasiunskas*), lietuviešu kara lidotājs (miris 1945. gadā)
* 1926. gads — Dons Riklss (*Don Rickles*), ASV komiķis (miris 2017. gadā)
* 1937. gads — Tomass Pinčons (*Thomas Pynchon*), ASV rakstnieks
* 1942. gads — Ulvis Alberts, trimdas latviešu fotogrāfs (miris 2025. gadā)
* 1950. gads — Tatjana Ždanoka (*Татьяна Жданок*), Latvijas politiķe, matemātiķe
* 1952. gads — Raimonds Gerkens, latviešu uzņēmējs
* 1954. gads — Džons Maikls Talbots (*John Michael Talbot*), ASV katoļu mūks, mūziķis
* 1960. gads — Franko Barēzi (*Franco Baresi*), itāļu futbolists
* 1970. gads — Luiss Enrike (*Luis Enrique*), spāņu futbolists un treneris
* 1975. gads:
** Enrike Iglesiass (*Enrique Iglesias*), spāņu dziedātājs
** Gastons Macakane (*Gastón Mazzacane*), Argentīnas autosportists
* 1976. gads — Vitālijs Proškins (*Виталий Прошкин*), krievu hokejists
* 1977. gads — Teodors Papaluks (*Θεόδωρος Παπαλουκάς*), grieķu basketbolists
* 1984. gads — Maksims Marcinkevičs (*Максим Марцинкевич*), Krievijas sociālais aktīvists, neonacistu videoblogeris (miris 2020. gadā)

## Miruši
* 1551. gads — Barbara Radzivila (*Barbora Radvilaitė*, *Barbara Radziwiłłówna*), Polijas karaliene (dzimusi ap 1520. gadu)
* 1788. gads — Džovanni Antonio Skopoli (*Giovanni Antonio Scopoli*), austriešu dabaspētnieks (dzimis 1723. gadā)
* 1794. gads — Antuāns Lavuazjē (*Antoine Lavoisier*), franču ķīmiķis (dzimis 1743. gadā)
* 1842. gads — Žils Dimons d'Irvils (*Jules Dumont d'Urville*), franču flotes virsnieks, jūrasbraucējs, okeanogrāfs (dzimis 1790. gadā)
* 1873. gads — Džons Stjuarts Mills (*John Stuart Mill*), britu filozofs (dzimis 1806. gadā)
* 1880. gads — Gistavs Flobērs (*Gustave Flaubert*), franču rakstnieks (dzimis 1821. gadā)
* 1887. gads — Aleksandrs Uļjanovs (*Александр Ульянов*), krievu revolucionārs (dzimis 1866. gadā)
* 1891. gads:
** Jeļena Blavatska (*Елена Блаватская*), krievu izcelsmes reliģijas filozofe (dzimusi 1831. gadā)
** Aleksandrs fon Keizerlings (*Alexander von Keyserling*), vācbaltiešu ģeologs un paleontologs (dzimis 1815. gadā)
* 1904. gads — Edvards Maibridžs (*Eadweard Muybridge*), angļu fotogrāfs (dzimis 1830. gadā)
* 1936. gads — Osvalds Špenglers (*Oswald Spengler*), vācu vēsturnieks un filozofs (dzimis 1880. gadā)
* 1943. gads — Mordehajs Aņelevičs (*Mordechaj Anielewicz*), ebreju kaujinieks (dzimis 1919. gadā)
* 1965. gads — Gustavs Vanags, latviešu ķīmiķis (dzimis 1891. gadā)
* 1988. gads — Roberts Hainlains (*Robert Heinlein*), ASV zinātniskās fantastikas rakstnieks (dzimis 1907. gadā)
* 1999. gads — Dērks Bogards (*Dirk Bogarde*), angļu aktieris (dzimis 1921. gadā)
* 2020. gads — Rojs Horns (*Roy Horn*), vācu-amerikāņu iluzionists un dzīvnieku dresētājs (dzimis 1944. gadā)
* 2022. gads — Freds Vords (*Fred Ward*), amerikāņu aktieris (dzimis 1942. gadā)
* 2025. gads — Modris Plāte, latviešu luterāņu mācītājs (dzimis 1951. gadā)

## Svētku un piemiņas dienas
* Nacisma sagrāves diena un Otrā pasaules kara upuru piemiņas diena

## Atsauces